Iter a Burdigala Narbonem
Iter a Burdigala Narbonem, Francogallice voie Narbonnaise sed hodie nomine ficto via Aquitania nuncupata, fuit via ab antiquis Romanis in Gallia anno 118 a.C.n. a Gnaeo Domitio Ahenobarbo proconsule strata, qui iam Viam Domitiam aedificaverat. Haec via in Narbone, ubi se cum via Domitia coniungebat, incepit et per Tolosam in Burdigalam ducebat. Iter a Burdigala Narbonem usque, ex Itinerario Antonini magna parte omissum, in Tabula Peutingeriana depingitur. Itinerarium iter a Burdigala Aginnum tantum enumerat (461,2-462,3), primam partem itineris a Burdigala Argentomagum.